16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 321 της 19/24 Μαΐου 1976 (ΦΕΚ Α΄ 120) Περί συστάσεως Σώματος Εκλεκτόρων προς πλήρωσιν των εδρών των Πανεπιστημίων Θράκης και Κρήτης. Έχοντες υπ’ όψει: α)Τας διατάξεις του άρθρ. 7 (παρ. 4β΄) του Νομοθετικού Διατάγματος 87/1973 «περί ιδρύσεως Πανεπιστημίων εις Θράκην και Κρήτην», ως αντικατεστάθησαν υπό των διατάξεων του άρθρ. 3 (παρ. 4 β΄)του Νομοθετικού Διατάγματος 114/1974 και αύται υπό των διατάξεων του άρθρ. 2 του Νόμ. 259/ 1976. β)Την παρ. 5 του άρθρ. 7 του Ν.Δ. 87/1975. γ)Τας δια των υπ’ αριθ. Ν. 2481/20.3.1976 και 677/18.3.1976 εγγράφων των Επιτροπών Διοικήσεως και Οικονομικής Διαχειρίσεως των Πανεπιστημίων Θράκης και Κρήτης, διατυπωθείσας γνώμας (Συνεδρίαι 87/20.3.1976) και 61/25.2.1976 αντιστοίχως) και  δ)Την υπ’ αριθ. 303/8.5.1976 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-1.Το υπό της παρ. 4β του άρθρ. 7 του Ν.Δ. 87/1973, (ανωτ. αριθ. 1) ως αντικατεστάθη δια της παρ. 4 του άρθρ. 3 του Ν.Δ. 114/1974 και αύτη δια της παρ. 1 του άρθρ. 2 του Νόμ. 259/1976, προβλεπόμενον Σώμα Εκλεκτόρων δι’ εκάστην υπό πλήρωσιν έδραν των Σχολών των Πανεπιστημίων Θράκης και Κρήτης συντίθεται: α)Εκ των αυτοδικαίως μετεχόντων τακτικών Καθηγητών κατά τας προαναφερθείσας διατάξεις. β)Εκ τόσων καθηγητών Ανωτάτων Εκπαιδευτικών Ιδρυμάτων, ώστε ο αριθμός τούτων μετά των αυτοδικαίως οριζομένων να είναι 9. Τα αναπληρωματικά μέλη εκάστου Σώματος δεν δύνανται να είναι ολιγώτερα των 3 ουδέ πλείονα των 5. 2.Η συμπλήρωσις του Σώματος των Εκλεκτόρων δια μελών της β΄ περιπτώσεως της προηγουμένης παραγράφου και δι’ αναπληρωματικών μελών γίνεται εκ τακτικών Καθηγητών Ανωτάτων Εκπαιδευτικών Ιδρυμάτων, επιλεγομένων κατά την εν τοις επομένοις άρθροις αναφερομένην διαδικασίαν. Άρθρ.2.-1.Τα προς συμπλήρωσιν εκάστου Σώματος Εκλεκτόρων μέλη λαμβάνονται εξ Ανωτάτων Εκπαιδευτικών Ιδρυμάτων ως ακολούθως: α)Δια τας έδρας της Πολυτεχνικής Σχολής Θράκης οι Εκλέκτορες λαμβάνονται εκ του συνόλου των Σχολών του Εθνικού Μετσοβίου Πολυτεχνείου, θεωρουμένου ως αποτελούντος ενιαίαν ανωτάτην Σχολήν, της Πολυτεχνικής Σχολής του Πανεπιστημίου Θεσσαλονίκης και της Πολυτεχνικής Σχολής του Πανεπιστημίου Πατρών. β)Δια τας έδρας της Νομικής Σχολής του αυτού ως άνω Πανεπιστημίου οι Εκλέκτορες λαμβάνονται εκ της Νομικής Σχολής του Πανεπιστημίου Αθηνών, της Σχολής Νομικών και Οικονομικών Επιστημών του Πανεπιστημίου Θεσσαλονίκης, της Παντείου Ανωτάτης Σχολής Πολιτικών Επιστημών  και της Ανωτάτης Σχολής Οικονομικών και Εμπορικών Επιστημών, της Ανωτάτης Βιομηχανικής Σχολής Πειραιώς και της Ανωτάτης Βιομηχανικής Σχολής Θεσσαλονίκης. γ)Δια τας έδρας των ιδρυθησομένων Σχολών του Πανεπιστημίου Κρήτης οι Εκλέκτορες λαμβάνονται εκ των Σχολών των αντιστοίχων προς τας ιδρυθησομένας των Πανεπιστημίων Αθηνών, Θεσσαλονίκης, Ιωαννίνων, Πατρών και Θράκης. 2.Αι Σχολαί των προαναφερθέντων κατά περίπτωσιν Ανωτάτων Εκπαιδευτικών Ιδρυμάτων, καλούμεναι υπό του Υπουργού Εθνικής Παιδείας και Θρησκευμάτων, υποχρεούνται όπως υποβάλουν εις το Υπουργείον εντός 20 ημερών, το βραδύτερον, πίνακας τακτικών Καθηγητών εκ των ανηκόντων παρ’ αυταίς και κατεχόντων έδρας του αυτού ή συγγενούς περιεχομένου προς τας υπό πλήρωσιν έδρας των Πανεπιστημίων Θράκης και Κρήτης. Εις τους εν λόγω πίνακας περιλαμβάνονται μέχρις 7 τακτικοί Καθηγηταί, κατά σειράν φθίνοντος βαθμού συγγενείας της υπ’ αυτών κατεχομένης έδρας προς την υπό πλήρωσιν τοιαύτην. 3.Αι κατά τας διατάξεις του προηγουμένου άρθρου υποβάλλουσαι πίνακας υποψηφίων Εκλεκτόρων Σχολαί, προτείνουν επί πλέον και ανά 2 τακτικούς Καθηγητάς, μετ’ ισαρίθμων αναπληρωτών, οίτινες θα αποτελέσουν τας Ειδικάς Επιτροπάς καταρτίσεως των Σωμάτων των Εκλεκτόρων. Προκειμένου δια την Νομικήν Σχολήν Θράκης οι ως άνω 2 τακτικοί Καθηγηταί προτείνονται υπό της Νομικής Σχολής του Πανεπιστημίου Αθηνών και της Σχολής Νομικών και Οικονομικών Επιστημών του Πανεπιστημίου Θεσσαλονίκης. Άρθρ.3.-1.Μετά την υποβολήν των υπό των Σχολών των Ανωτάτων Εκπαιδευτικών Ιδρυμάτων των σχετικών πινάκων και την διαβίβασιν αυτών εις τους Προέδρους των οικείων Επιτροπών Προσωρινής Διοικήσεως και Οικονομικής Διαχειρίσεως των Πανεπιστημίων Θράκης και Κρήτης, οι ως άνω Πρόεδροι μεριμνούν δια την σύγκλησιν εις τας έδρας των των οικείων Ειδικών Επιτροπών καταρτίσεως των Σωμάτων των Εκλεκτόρων, μιας δι’ εκάστην Σχολήν. 2.Ο Πρόεδρος της Επιτροπής Προσωρινής Διοικήσεως και Οικονομικής Διαχειρίσεως εκάστου Πανεπιστημίου προεδρεύει των οικείων Ειδικών Επιτροπών καταρτίσεως των Σωμάτων Εκλεκτόρων, άνευ δικαιώματος ψήφου. Χρέη δε Γραμματέως ασκεί υπάλληλος του Πανεπιστημίου και εν ελλείψει τοιούτου υπάλληλος εν αποσπάσει, οριζόμενος υπό του Πρόεδρου. 3.Εκάστη Ειδική Επιτροπή λαμβάνουσα υπ’ όψιν τους υποβληθέντας υπό των Σχολών των Ανωτάτων Εκπαιδευτικών Ιδρυμάτων πίνακας υποψηφίων Εκλεκτόρων   δι’   εκάστην    έδραν    της   οικείας (Μετά την σελ. 636,316(α) Σελ. 636,317 Πανεπιστήμιο Θράκης 31.ΗΑ.α.16 Σχολής, αποφαίνεται μέχρι ποίου αύξοντος αριθμού πρέπει να ληφθούν οι υποψήφιοι Εκλέκτορες οι περιλαμβανόμενοι εις τους ανωτέρω πίνακας, εις τρόπον ώστε αι έδραι των πρώτων εκ των μη λαμβανομένων υποψηφίων Εκλεκτόρων εξ εκάστου πίνακος να έχουν μικρότερον βαθμόν συγγενείας προς την υπό πλήρωσιν έδραν από τας έδρας των τελευταίων λαμβανομένων υποψηφίων εκ του συλλόγου των πινάκων. 4.Επί περιπτώσεων ισοψηφίας αποφαίνεται ο αρμόδιος Υπουργός. 5.Αι ως άνω διαμορφούμεναι προτάσεις των Ειδικών Επιτροπών καταρτίσεως των Σωμάτων των Εκλεκτόρων, αι οποίαι περιλαμβάνουν 12 εκλέκτορας κατά σειράν φθίνοντος βαθμού συγγενείας προς την υπό πλήρωσιν έδραν, υποβάλλονται υπό του Προέδρου αυτών προς τον Υπουργόν Εθνικής Παιδείας και Θρησκευμάτων, όστις επικυροί ταύτας δι’ αποφάσεως αυτού δημοσιευομένης εις την Εφημερίδα της Κυβερνήσεως. Οι μη συμπεριληφθησόμενοι εις το Σώμα των Εκλεκτόρων Καθηγηταί αποτελούν τα αναπληρωματικά μέλη κατά την σειράν της εγγραφής των και εντός των εν άρθρ. 1 παρ. 1 του παρόντος ορίων. Άρθρ.4.-1.Τα Σώματα των Εκλεκτόρων εκατέρου των Πανεπιστημίων συνεδριάζουν εις τας έδρας των οικείων Σχολών ή των οικείων Επιτροπών Προσωρινής Διοικήσεως και Οικονομικής Διαχειρίσεως. 2.Εκάστου Σώματος Εκλεκτόρων προεδρεύει ο μετέχων αυτού κατά τας διατάξεις της περιπτώσεως α΄ της παρ. 1 του άρθρ. 1 του παρόντος Πρόεδρος ή Αντιπρόεδρος της Επιτροπής Προσωρινής Διοικήσεως και Οικονομικής Διαχειρίσεως του οικείου Πανεπιστημίου. Χρέη δε Γραμματέως εκτελεί υπάλληλος του οικείου Πανεπιστημίου οριζόμενος υπό του Προέδρου. 3.Εάν ενός Σώματος Εκλεκτόρων δεν μετέχει λόγω ειδικότητος ο Πρόεδρος ή ο Αντιπρόεδρος της Επιτροπής Προσωρινής Διοικήσεως και Οικονομικής Διαχειρίσεως του οικείου Ιδρύματος, προεδρεύει αντ’ αυτού το αρχαιότερον εκ των τυχόν μετεχόντων μελών της Επιτροπής ταύτης. 4.Εάν εις το σώμα των Εκλεκτόρων ουδέν μέλος της Επιτροπής Προσωρινής Διοικήσεως και Οικονομικής Διαχειρίσεως μετέχει λόγω ειδικότητος, του Σώματος τούτου των Εκλεκτόρων προεδρεύει το αρχαιότερον εκ των μελών αυτού.  5.Τα αναπληρωματικά μέλη του Σώματος των Εκλεκτόρων αναπληρούν και τα αυτοδικαίως συμμετέχοντα μέλη του Σώματος των Εκλεκτόρων. 6.Αρξαμένης υπό Σώματος Εκλεκτόρων της διαδικασίας εκλογής Καθηγητού συνεχίζεται αύτη μέχρι περατώσεώς της εντός των κατά νόμων προθεσμιών. Σελ. 636,318 7.Τα πρακτικά εκλογής μετά την επικύρωσίν των υποβάλλονται ομού μετά του οικείου φακέλλου υπό του Προέδρου του Σώματος των Εκλεκτόρων εις την Επιτροπήν Προσωρινής Διοικήσεως και Οικονομικής Διαχειρίσεως, μερίμνη δε του Προέδρου αυτής εις το Υπουργείον Εθνικής Παιδείας και Θρησκευμάτων. Άρθρ.5.-Εις τα μέλη του Σώματος των Εκλεκτόρων και των Επιτροπών καταρτίσεως του πίνακος του Σώματος των Εκλεκτόρων καταβάλλεται αποζημίωσις, καθοριζομένη δια κοινής υπουργικής αποφάσεως των Υπουργών Εθνικής Παιδείας και Θρησκευμάτων και Οικονομικών. Άρθρ.6.-Επιφυλασσομένων των διατάξεων των προηγουμένων άρθρων του παρόντος Π.Δ/τος, δια τα θέματα προκηρύξεως των εδρών, διαδικασίας εκλογής και διορισμού καθηγητών των Πανεπιστημίων Θράκης και Κρήτης εφαρμόζονται αι εκάστοτε ισχύουσαι διατάξεις των Πανεπιστημίων Θεσσαλονίκης και Αθηνών αντιστοίχως. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 